Lauri-Juhani Ruuskanen

Lauri-Juhani Ruuskanen (20. kesäkuuta 1932 – 27. helmikuuta 1970) oli suomalainen oopperaohjaaja ja näyttelijä.

Ruuskanen opiskeli Suomen teatterikoulussa ja sai lisäksi pianonsoiton opetusta Rakel Leviniltä. Hän työskenteli ohjaajana Suomen kansallisoopperassa vuodesta 1960. Ruuskanen ohjasi siellä tuotannot muiden muassa oopperoista Lucia di Lammermoor (Donizetti), Carmen (Bizet), Porgy ja Bess (Gershwin), Tristan ja Isolde (Wagner), Pohjalaisia (Madetoja), Juha (Merikanto), Lulu (Berg), Elektra (R. Strauss), Boris Godunov (Musorgski) ja Lohengrin (Wagner). Hannu Heikkilä täydensi hänen Lohengrin-ohjauksensa.

Ruuskanen ohjasi Tampereen oopperaan vuosina 1962–1967 tuotannot oopperoista Lentävä hollantilainen (Wagner), Macbeth (Verdi), Manon (Massenet) ja Tapaus Makropulos (Janáček). Hän ohjasi myös Göteborgissa esimerkiksi Musorgskin Hovanštšinan tuotannon. Näyttelijänä Ruuskanen esiintyi pitkissä elokuvissa Yö vai päivä, Totuus on armoton ja Kesäkapina sekä lyhytelokuvassa Herakles.

Lähteet

Aiheesta muualla 
 
 Suomen kansallisoopperan ja -baletin esitystietokanta

Oopperaohjaajat
Suomalaiset elokuvanäyttelijät
Vuonna 1932 syntyneet
Vuonna 1970 kuolleet